
Kilpailukutsu (v 2.0 23.7.2026)

Elosprintti ja Avoin Uudenmaan aluemestaruussprintti 
keskiviikkona 19.8.2026 Järvenpäässä   
	
Järjestäjä:

Järvenpään Palo
 
Sarjat ja osanottomaksut: 
 H/D 21, 35, 40, 45, 50, 55, 60, 65, 70, 75, 80, 85: 22 €
 H/D 10, 12, 14, 16, 18, 20: 11 €
 
Matkat: 

Ohjeaikojen mukaiset radat (tarkemmin kilpailuohjeissa)
  
Ilmoittautuminen: 

Ilmoittautumiset Suunnistusliiton Rastilippu-palvelun kautta viimeistään torstaina 13.8.2026 klo 23.59. Osanottomaksut on maksettava samanaikaisesti ilmoittautumisen yhteydessä Rastilipussa. Jälki-ilmoittautumisia ei oteta vastaan. Muut kuin Uudenmaan alueen suunnistajat ilmoittautuvat kilpailuun normaalin kansallisen kilpailun tapaan. 
Ilmoittautumisen yhteydessä on ilmoitettava osallistujan Emit-numero. Ilmoittamatta jättäneille varaamme vuokrakortin, jonka saa infosta hintaan 5 €. Ilmoittautumisen jälkeen tehtävät Emit-muutokset tehdään infossa. Muutoksesta veloitetaan 5 €.

Aluemestaruuskilpailujen osanottajilla ei tarvitse olla maksettua lisenssiä. Jäsenyys johonkin alueen seuraan vaaditaan. Ilman lisenssiä osallistuvien tulee ilmoittautua sähköpostitse osoitteeseen elosprintti@jarvenpaanpalo.net. Osanottomaksu maksetaan samassa yhteydessä Järvenpään Palon tilille FI66 1597 3000 1106 85. Ilmoittautumiseen tulee liittää mukaan kuitti suoritetusta maksusta. Sähköpostitse tapahtuvaan ilmoittautumiseen sovelletaan samoja määräaikoja kuin Rastilipun kautta tapahtuvaan ilmoittautumiseen.

Kilpailukeskus: 

Järvenpään keskusurheilukenttä, Urheilukatu 8 b, 04400 Järvenpää.

Kilpailukeskuksessa on info, kahvila, wc:t ja ensiapupiste.
  
Opastus ja paikoitus:

 Opastus idän suunnasta (Lahdentien suunnasta) Pohjoisväylän (1456) ja Sipoontien (11667) risteys, lännen suunnasta (Tuusulanjärven suunnasta) Sibeliuksenväylän (40916) ja Sipoontien risteys. Autoilijoiden toivotaan käyttävän näitä reittejä kilpailumaaston rauhoittamiseksi.	
 
Pysäköintipaikka sijaitsee 500 m päässä kilpailukeskuksesta. Sinne ohjataan Sipoontieltä.
Junalla saapuville suositellaan Ainolan rautatieasemaa, josta on 1,2 km kilpailukeskukseen kävellen, pyöräillen tai potkulautaillen.


Maasto ja kartta:

Kilpailumaasto on Järvenpään keskustan kaupunkimaastoa. Maaston rakennuskanta koostuu pääosin kerrostaloista ja julkisista rakennuksista sekä niiden väliin jäävistä puistoalueista. Maaston harjoituskieltoalue näkyy SSL:n karttarekisterissä sekä kisasivuilla. 

Kartta on uusimpien kuvausohjeiden mukainen sprinttisuunnistuskartta ja se on Harri Hytösen käsialaa. Kyseessä on tätä kilpailua varten tehty ensikartoitus. Kartan perusmittakaava on 1:4000 ja käyräväli 2 m. 

Kilpailukartat ovat tulostekarttoja. Niiden mittakaava on 1:3000 tai 1:4000 sarjasta riippuen; ks. tarkemmin kilpailuohjeessa. Kartat ovat muovisuojuksessa.

Lähdöt: 
Ensimmäiset lähdöt ovat klo 17.30. Lähtöjä on kaksi. Ne ovat lähellä toisiaan ja niihin on viitoitettu matka noin 500 m.
Leimaus: 

Emit-leimaus.

Palkinnot:
Palkintoina AM-mitalit Uudenmaan AM-kilpailuun osallistuville.
  
Toimihenkilöt: 

Kilpailunjohtaja Seppo Ahvenainen (050 5003194, seppo.ahvenainen@jarvenpaanpalo.net), Pääratamestari Jukka Kuivalainen 
Valvoja Timo Lintula, SV
Tiedottaja Sakari Tuomisto (0400 531607, elosprintti@jarvenpaanpalo.net)
  
Lähtöajat ja kilpailuohjeet: Lähtöluettelo ja kilpailuohjeet julkaistaan Järvenpään Palon nettisivuilla lähempänä kilpailuajankohtaa.
 
Tervetuloa Elosprinttiin – nähdään Järvenpään keskuskentällä!		 

